laion/Wikipedia-Exotic huggingface dataset:
בוני

האם התכוונתם ל... ששם משפחתם בוני אוגוסט בוני (Bohny;‏ 1919–2016) – מורה וחסיד אומות העולם שווייצרי אן בוני (Bonny;‏ 1697–1720) – שודדת ים אירית ברברה בוני (Bonney; ילידת 1956) – זמרת סופרן אמריקאית וילפריד בוני (Bony; יליד 1988) – כדורגלן מחוף השנהב ששמם בוני בוני – שמו במקורות שונים של נקדימון בן גוריון, מעשירי ירושלים וראש פרנסיה בסוף תקופת בית שני בונה (פירושונים) בון (פירושונים) אישים ששמם הפרטי הוא בוני
טניס באולימפיאדת אנטוורפן (1920)

אולימפיאדת 1920 נערכה באנטוורפן, בלגיה. תחרויות הטניס נערכו בין ה-16 באוגוסט ל-24 באוגוסט במגרשי מועדון הטניס וההוקי של העיירה קוניך ליד אנטוורפן. נערכו תחרויות הגברים, הנשים, זוגות גברים, זוגות נשים וזוגות מעורבות (סך הכל 5 מדליות זהב). סוזן לנגלן מצרפת זכתה בשתי מדליות זהב. מקס דקוז'י, שזכה במדליה כבר באולימפיאדת 1900 זכה בשתי מדליות נוספות. בתחרות השתתפו 75 טניסאים (52 גברים ו-23 נשים) מ-14 מדינות: אוסטרליה אוסטרליה (1) איטליה (1861–1946) איטליה (4) בלגיה בלגיה (16) בריטניה בריטניה (8) דרום אפריקה (5) דנמרק דנמרק (3) ממלכת יוון ממלכת יוון (1) יפן יפן (2) נורווגיה נורווגיה (3) ספרד ספרד (4) צ'כוסלובקיה צ'כוסלובקיה (7) צרפת צרפת (10) שוודיה שוודיה (8) שווייץ שווייץ (3) בתחרות השתתפו 41 טניסאים מ-14 מדינות. במשחק על המקום השלישי צ'ארלס וינסלו () ניצח את אוסוואלד טרנבול בריטניה וזכה במדליית ארד. בתחרות השתתפו 18 טניסאיות מ-7 מדינות. במשחק על המקום השלישי קטלין מקיין (בריטניה) ניצחה את זיגריד פיק (שוודיה) בשתי מערוכת וזכתה במדליית ארד. בתחרות השתתפו 44 טניסאים מ-11 מדינות. במשחק הגמר אוסוואלד טרנבול ומקס ווסנם (בריטניה) ניצחו את איצ'ייה קומגאה וסאיצ'ירו קאשיו (יפן) ב-4 מערכות. במשחק על מדליית ארד מקס דקוז'י ופייר אלברן (צרפת) נפגשו עם פרנסואה בלנשי וז'ק בריניון (צרפת) וזכו ב-4 מערכות. בתחרות השתתפו 18 טניסאיות מ-5 מדינות. במשחק הגמר קטלין מקיין וויניפרד מקנייר (בריטניה) ניצחו את ג'רלדין בימיש ודורותי הולמן (בריטניה) בשתי מערכות. במשחק על מדליית ארד אליזבת ד'איין וסוזן לנגלן (צרפת) זכו בניצחון טכני על הזוג הבלגי. בתחרות השתתפו 32 טניסאים מ-7 מדינות. במשחק הגמר סוזן לנגלן ומקס דקוז'י (צרפת) ניצחו את קטלין מקיין ומקסוול ווסנם (בריטניה) בשתי מערכות. במשחק על מדליית ארד מילדה סקרבקובה ולדיסלב ז'מלה (צ'כוסלובקיה) ניצחו את אמורי הנסן ואריק טגנר (דנמרק) בשתי מערכות. מדיה וקבצים בנושא טניס באולימפיאדת אנטוורפן בוויקישיתוף תיאור התחרות תוצאות באתר האולימפי
נטליה קוברינסקה

נטליה קוֹבְּרינְסְקה (8 ביוני 1851 - 22 בינואר 1920) הייתה סופרת ופעילה פמיניסטית אוקראינית. נולדה בשם נטליה אוֹזָרְקֶביץ' בכפר בֶּלֶלוּיָה בנפת האלץ' בגליציה (כיום מחוז איוואנו-פרנקיבסק), לאביה, איוואן אוזרקביץ', שהיה כומר, ולימים נבחר לפרלמנט האוסטרי, ולאמהּ, תיאופיליה אוֹקוּנֶבְסְקָה.  בתקופתה, לא הורשו נשים לרכוש יותר מהשכלה יסודית, ואת עיקר חינוכה קיבלה בבית.  היא למדה גרמנית, צרפתית, פולנית, ורוסית, וקראה בספרות הלשונות הללו. בשנת 1871 נישאה לתאופיל קוברינסקי. הוא הלך לעולמו מקץ שנים ספורות, והיא נאלצה לשוב ולחיות עם הוריה, בבולחיב. משנבחר אביה לפרלמנט האוסטרי, עקרה עמו לווינה, ושם פגשה את המשורר האוקראיני איוואן פרנקו.  הלה עודד אותה לפעול למען שיפור מצב הנשים באוקראינה, ולעורר אותן לתבוע שוויון מול גברים. בשנת 1884, יסדה את "איגוד הנשים האוקראיניות" (Товариство руських жінок) אשר התמקד בחינוך נשים באמצעות חשיפה לספרות ועידוד דיון בזכויות האישה.  בשנת 1890 נטלה חלק במשלחת שתדלנות לשר החינוך על מנת לאפשר לנשים ללמוד באוניברסיטה. היא פעלה גם למען מתן זכות בחירה לנשים, מעונות יום לילדים, ומטבחים משותפים. בשנת 1883 חיברה סיפור קצר ראשון, בשם "שומינסקה", שלימים נודע בשם "רוח התקופה". שנה לאחר מכן, חיברה נובלה בשם "תמורת פיסת לחם". בשנת 1887, ערכה במשותף עם אולנה פצ'ילקה, אנתולוגיה של חיבורי נשים אוקראיניות, בשם "זר ראשון" (Перший вінок).  בית ההוצאה אשר יסדה הוציא שלושה גליונות של אלמנך לנשים בשם "גורלנו" (Наша доля). במהלך חייה השפיעה על פמיניסטיות אוקראיניות אחרות, בהן אולהה קובליאנסקה. היא הלכה לעולמה בשנת 1920, בבולחיב. יצירתה טרם תורגמה לעברית. מדיה וקבצים בנושא נטליה קוברינסקה בוויקישיתוף de Haan, Francisca; Daskalova, Krasimira; Loutfi, Anna (2006). Biographical Dictionary of Women's Movements and Feminisms in Central, Eastern, and South Eastern Europe: 19th and 20th Centuries. pp. 244–47. ISBN 9637326391. "Nataliya Kobrynska (1855-1920)". Women's Voices in Ukrainian Literature. Language Lanterns Publications. "The Pioneer of Ukrainian Feminism". The Day. 5 ביולי 2005. {{cite news}}: (עזרה)
מוזיאון פופול ואישל

מוזיאון פופול וו (POPOL VUH) ומוזיאון אישל (IXCHEL) נמצאים זה לצד זה בגואטמלה סיטי, בירת גואטמלה ומציגים מוצגים ארכאולוגיים של בני המאיה. המוזיאונים ממוקמים באזור 10, בחצר של אוניברסיטת פרנסיסקו. מוזיאון פופול וו מציג את הארכאולוגיה ואת האומנות של תרבות בני המאיה בגואטמלה. מקור השם פופול וו הוא בסיפור הבריאה המיתולוגי של בני המאיה שנכתב במקור בכתב הציורים. בתצוגה הצבעונית והמגוונת ישנם תבליטים, פסלים, כלי חרס צבעוניים, דגמים, מגילת כתב, ציורים וגם שרידים מאוחרים יותר מהתקופה שהספרדים שלטו באזור. מוזיאון אישל מציג את התלבושות ותעשיית הבד הצבעונית והמיוחדת של תרבות המאיה מהעת העתיקה ועד ימינו. מקור השם אישל, IXCHEL, הוא באלת הארץ והירח של בני המאיה שהייתה אלת פריון הנשים ועל-פי המסורת המציאה את האריגה. במוזיאון האישל ישנה חנות רחבת ידיים ובה ניתן לרכוש ספרים, גלויות, עבודות יד ועבודות בד שונות ומגוונות. מוצג ממוזיאון פופול עטיפת הספר פופול וו המביא סיפורים עתיקים של בני גואטמלה הקדומים ומבחר מכתב הציורים העתיק דוגמה לאריגים הצבעוניים בגואטמלה מדיה וקבצים בנושא מוזיאון פופול ואישל בוויקישיתוף אתר האינטרנט הרשמי של מוזיאון פופול ואישל מוזיאון פופול מוזיאון אישל
פארק גולדה

פארק גולדה הוא פארק שהוקם על ידי קק"ל כאתר נופש על גבי שרידי מחצבה שפעלה במקום. הקמת הפארק הובילה לשיקום הנוף הפגוע שהותירה אחריה פעילות החציבה. הפארק משתרע על פני כ-540 דונם וממוקם סמוך לצומת משאבים וקיבוץ רביבים. הפארק קרוי על שמה של גולדה מאיר, ראש ממשלת ישראל הרביעית. בתה של מאיר, שרה, השתייכה למייסדיו של קיבוץ רביבים, הסמוך לפארק. במרכז הפארק עובר נחל רביבים שאורכו כ-170 מטר ורוחבו כ-50 מטר. באזור הייתה בעבר נקודת התיישבות בדואית בשם "ביר עסלוג'" אשר התפתחה סביב בארות המים העתיקות. השם העברי שניתן למקום אחרי מלחמת העצמאות הוא באר משאבים בפארק קיים אגם מלאכותי ורוב המים באגם מגיעים מאתר המרחצאות הסמוך נווה מדבר, לאחר שעברו סינון. כמו כן, בפארק מדשאות, מתקני שעשועים לילדים ושולחנות פיקניק. בקרבת השער לפארק נמצא בית הבאר המשוקם (באר נאפ"י-"NAAFI Navy, Army and Air Force Institutes"), שבו שוכנת תצוגת קבע. תצוגה זו היא חלק מפעילות קק"ל להנצחת מורשת חיילי אנזא"ק, שלחמו בנגב במלחמת העולם הראשונה. נכון למרץ 2017, האגם המלאכותי יבש עקב הפסקת פעילות אתר המרחצאות. מצפור טלי קרוי על שמה של טלי קסטנבוים, שעבדה ברשות לפיתוח הנגב. המצפור מגיע לגובה של 338 מטר בראש הגבעה שמצפון לאגם, וניתן לקיים ממנו תצפית על אזור צפון הנגב וקמר מחמל, וכן על האגם שנמצא בלב פארק גולדה. אל המצפור ניתן לטפס בעזרת 170 מדרגות הבנויות מאדני רכבת או להגיע בשביל העפר. הבאר קיבלה את כינויה מראשי התיבות נאפ"י "NAAFI Navy, Army and Air Force Institutes" מאחר ששימשה בתקופת המנדט כחנות מצרכים לחיילי הצבא הבריטי ששירתו בביר עסלוג'. בית הבאר ממוקם בסמוך לשער הפארק. לאחר מלחמת העצמאות, קיבוץ משאבי שדה עשה שימוש במי הבאר להשקיית השטחים החקלאים שעיבדו. קרן קיימת לישראל ביצעה עבודות לשיקום האתר וייסדה בבית הבאר תצוגה המספרת על חשיבותה של ביר עסלוג' בדרכם של חיילי אנזא"ק לכיבוש באר שבע בשנת 1917. הבאר נמצאת 100 מטרים ממזרח לאגם. השם ניתן לבאר בגלל עץ פלפלון הצומח סמוך לה. בתוך בית הבאר ישנה מגלשה לילדים, אך היא אינה פועלת מסיבות בטיחות. בריכת הכיפה היא מבנה בטון קטן דמוי איגלו שגובהו כמטר. זה מתקן השקיה שבנו שלטונות המנדט הבריטי למען עדרי הצאן והגמלים של הבדואים בסביבה. הבריטים נהגו לחפור בארות כדי למשוך אליהם את הבדואים, ובכך לחזק את השליטה על תושבי הנגב. גולדה מאיר הר הנגב קיבוץ רביבים נחל רביבים ביר עסלוג' כיום מדיה וקבצים בנושא פארק גולדה בוויקישיתוף פארק גולדה, באתר קרן קיימת לישראל פארק גולדה, באתר מפה הצעה לטיול בפארק גולדה, באתר קרן קיימת לישראל אורנית גינת, דווקא עכשיו: נווה היסטורי בלב המדבר, באתר הארץ, 20 ביוני 2019 משה גלעד, טיול בפארק גולדה, באתר הארץ, 3 באפריל 2024 דודו דיין, טבע הדברים, פארק גולדה: מחצבה נטושה שהפכה לנווה מדבר, באתר ynet, 30 בדצמבר 2012 גדי חגאי, קק"ל, פארק גולדה: טיולים ומופעים במדבר, באתר ynet, 12 באוגוסט 2009
טומשוב

האם התכוונתם ל... טומשוב לובלסקי – עיר בפרובינציית לובלין, פולין. טומשוב מזובייצקי – עיר בפרובינציית לודז', פולין.
מאמין וזורע

קרן מאמין וזורע יוסדה בגוש קטיף בתקופה שקדמה לתוכנית ההתנתקות, במטרה לאפשר לחקלאי גוש קטיף להמשיך לעבוד בחממות ובשדות. הקרן נוצרה לאור סירוב הבנקים לתת אשראי לחקלאים, אשר לפי תוכנית ההתנתקות אמורים היו לאבד את כל אדמתם וגידוליהם. לקרן נאספו מעל ל-10 מיליון שקלים מתרומות הציבור, ורבים מהם הועברו לחקלאים, שהמשיכו לזרוע עד ל"דקה התשעים". לאחר ביצוע תוכנית ההתנתקות נשארו בקרן כספים רבים, שהופנו לתמיכה בחקלאים המפונים ובמוסדות אחרים שנפגעו מהפינוי. מייסד הקרן, הרב בניה ליפשיץ מישיבת ההסדר נוה דקלים, הקים אותה מתוך כוונה לסייע למאבק בתוכנית ההתנתקות, על מנת לשדר תחושה של "עסקים כרגיל" ולמנוע התרוקנות הגוש חודשים רבים לפני ביצוע התוכנית, עקב עזיבת החקלאים. הקרן כונתה כך על פי דבריהם של התוספות (מסכת שבת לא, א) בשם התלמוד הירושלמי על החקלאי הרגיל, המבטא במעשיו אמונה גדולה בכך שהוא "מאמין בחי העולמים וזורע", שכן הוא משקיע ממון רב, שעלול כולו לירד לטמיון אם תנאי מזג האוויר לא יאפשרו גידולים מוצלחים. אהר'לה צור – צוות חשיבה, פיתוח טכני. הרב בניה ליפשיץ – המייסד. פיתוח ועקיבה מהצד הרבני. מתנדבים ובנות שירות – איסוף התרומות באמצעות טלפון/אינטרנט. הקרן לפיתוח חוף עזה – איסוף תרומות מידידי גוש קטיף בחוץ לארץ התרומות נאספו בתור "הלוואה" כביכול, בהתנאה שאם תתבצע התוכנית תהפוך ההלוואה למענק. התרומות נאספו באמצעות: הטלפון: הקרן פתחה ופרסמה בתקשורת קו מיוחד לנושא. אתר אינטרנט: אתר שהיה ניתן לתרום בו באמצעות מערכת סליקה מקוונת. בנק: תרומה ישירות לחשבון בנק. לאור ביצוע תוכנית ההתנתקות הפכו לבסוף ה"הלוואות" למענקים, והכספים שנשארו בקרן הופנו לתמיכה במפוני הגוש. הקרן פנתה לציבור המאמין, שייתכן, או אף ודאי, שהגזרה תתבטל "ברחמי שמים", ברוח אמירתו המפורסמת של הרב מרדכי אליהו "היה לא תהיה". גם ל"ריאליסטיים" יותר פנתה הקרן בקריאה לסכן מעט מהונם כדי שיהיה יותר סיכוי להצלחת המאבק. מלבד זאת, בעונת החקלאות של הקיץ, לא היה לחקלאים אפשרות לפתוח עונה זו, כיון שהבנקים לא נתנו להם אשראי, משמעות הדבר הייתה חיסול היישובים החקלאיים עוד לפני ההתנתקות עצמה. תרומות לקרן אפשרו לחקלאים להמשיך בחייהם הנורמליים עד תאריך ההתנתקות. ואכן, נרשמה היענות רבה לנושא, בעיקר מקרב הציבור הדתי לאומי, ונאספו לקרן למעלה מ-10 מיליון שקלים בתוך פחות מחודשיים, ביניהם מאישים מפורסמים כמו יונתן פולארד ואחרים. תולי שרגאי‏, מה נהיה עם  קרן מאמין וזורע, באתר וואלה, 7 בדצמבר 2005
היפר-ענק

היפר-ענק הוא סוג נדיר יחסית של כוכב, שמתאפיין בבהירות גבוהה ביותר ובקצב גבוה מאוד של אובדן מסה על ידי רוח שמש. המונח היפר-ענק מוגדר ככוכב שעוצמת ההארה שלו מדורגת בסיווג הספקטרלי המשני בשיעור 0 או +Ia (לפעמים גם Ia-0) וכן שספקטרום הפליטה שלו יכלול הרחבה והסחה לאדום של פסי פליטה אופייניים למימן (מסוג Hα). הספקטרום המיוחד הזה מאפיין כוכבים בעלי אטמוספירה לא יציבה שנובעת מרוח שמש חזקה במיוחד. מכיוון שהגדרת היפר-ענק לא תלויה רק בבהירות הכוכב, ייתכנו על-ענקים בעלי בהירות גבוהה משל היפר-ענקים. כוכבים אלה זוכים לעניין מצד אסטרונומים כי הם מאפשרים ללמוד על תהליכי היווצרות כוכבים ועל סיום חייהם כסופרנובה. כוכבים בעלי מסה הגדולה מ-25 מסות שמש יוצאים במהירות מהסדרה הראשית תוך עליה בבהירותם עד להפיכתם לעל-ענקים כחולים. לאחר מכן הם מתקררים ומתנפחים תוך שמירה על עוצמת ההארה הכוללת והופכים לעל-ענקים אדומים ושוב מתכווצים ומתחממים והופכים חזרה לעל-ענקים כחולים. שלב זה הם עשוי לכלול מספר מחזורים של התנפחות והתקררות ולאחר מכן התכווצות והתחממות תוך שמירה על עוצמת ההארה הכוללת ושינוי צבע מכחול לאדום וחזרה לכחול, כאשר בכל התכווצות חלק מהשכבות החיצוניות מושלכות החוצה. לבסוף כאשר לא נשאר די דלק להיתוך גרעיני שיעצור את ההתכווצות תקרוס ליבת הכוכב בהתפוצצות של סופרנובה. כוכבים בעלי מסה גדולה מ-40 מסות שמש פולטים קרינה חזקה מכדי לאפשר את קיומה של אטמוספירה יציבה, שכן לחץ הקרינה מעיף את השכבות החיצוניות ומונע את יצירת השכבות החיצוניות היציבות והקרות יחסית של על-ענקים אדומים. כוכבים אלו שקרובים לגבול אדינגטון ומאבדים מסה במהירות הם ההיפר-ענקים. היפר-ענקים צהובים הם בדרך כלל כוכבים שהתפתחו מעל-ענקים אדומים שבתהליך ההתכווצות שלהם איבדו את רוב האטמוספירה שלהם, להבדיל מעל-ענקים צהובים שהם יציבים יותר ונמצאים בתהליך מעבר בין על-ענק כחול לעל-ענק אדום. היפר-ענקים נוצרים רק באזורים צפופים במיוחד של חומר בין-כוכבי ואורך החיים שלהם הוא קצר במונחים אסטרונומיים - כמיליון שנים בלבד. מסיבה זאת הם נדירים יחסית למרות שבהירותם הגדולה, פי 500,000 - 750,000 מהשמש, מאפשרת לראותם גם ממרחקים גדולים. בשל קרבתם לגבול אדינגטון, לחץ הקרינה של היפר-ענקים עשוי להתגבר על כוח המשיכה של הכוכב ולגרום לכוכב לזרוק חלקים גדולים מהמעטפת שלו לחלל. אירוע כזה גורם לעליה חדה וקצרה בבהירות של הכוכב. ייתכן שאירוע ההתפרצות של הכוכב η בשדרית בשנים 1820–1843 שנגרם מהשלכת מסה של עשרות מסות שמש, אירע בעקבות חציית גבול אדינגטון. מדיה וקבצים בנושא היפר-ענק בוויקישיתוף
מרים עזורי

מרים עזורי (נולדה ב-1956) היא קצינת משטרה בדימוס בדרגת תת-ניצב, שבתפקידה האחרון כיהנה כראש החטיבה לזיהוי פלילי באגף החקירות והמודיעין. עזורי נולדה וגדלה בבריסל שבבלגיה, בת לאב מהנדס חשמל ואם עקרת בית. הייתה חברה בתנועת השומר הצעיר ובגיל 16 ביקרה בישראל במהלך מחנה קיץ בקיבוץ בית ניר. בגיל 18 עלתה בגפה לישראל. היא סיימה תואר ראשון ושני בביולוגיה באוניברסיטה העברית בירושלים. בתום לימודיה התגייסה למשטרת ישראל ושירתה במחלקת הזיהוי הפלילי. תחילה שירתה במעבדה הביולוגית ולאחר מכן במעבדה האנליטית לזיהוי סמים. שימשה סגן ראש המעבדה האנליטית וראש מעבדת פיתוח טביעות אצבעות. במהלך תפקידה זה סייעה לפענוח רצח רחבעם זאבי באמצעות שימוש ראשון בפיתוח של שיטה כימית חדשה לחשיפת טביעות אצבע. ב-2006 מונתה לראש מחלקת סיוע מרחבי בדרגת ניצב משנה, וב-2012 מונתה לראש מחלקת המעבדות. באפריל 2013 קודמה לראש החטיבה לזיהוי פלילי בדרגת תת-ניצב והיא האישה הראשונה לכהן בתפקיד זה. היא כיהנה בתפקיד עד לשנת 2019 כאשר במקומה מונתה אשירה זמיר. עזורי אם לארבעה ילדים. אחיה הצעיר הוא פרופסור דניאל זייפמן. יעל ערד, מסע ללב מערך הזיהוי הפלילי, באתר משטרת ישראל, 1 באוקטובר 2013 שרון רופא אופיר, המפענחת: האישה הראשונה שעומדת בראש מחלקת זיהוי פלילי, באתר Xnet‏, 12 בנובמבר 2016 ראש המעבדה לזיהוי פלילי: תנ"צ מרים עזורי(הקישור אינו פעיל, 20.2.2022), אתר משטרת ישראל, 10 באפריל 2013
תמר ירדני יפה

תמר ירדני יפה (פברואר 1918 – 2005) הייתה מורה למוזיקה ומראשוני המטפלים באמצעות מוזיקה ובאמצעות תנועה בישראל, מקימת המרכז לטיפול באמנויות בעמק בית שאן. נולדה ברובנה, שהייתה תחת שליטת רוסיה. בת ליעקב ולדורה (דבורה) ברמן, רופא שיניים וגננת. המשפחה עלתה ארצה ב-1921, שינתה את שמה לירדני והתיישבה במרכז ירושלים. האב החל לעבוד כרופא שיניים מהראשונים באזור, וטיפל באנשים גם בבתיהם בעיר ובסביבותיה. בין השאר טיפל באמנים ומוזיקאים רבים, ששילמו לו בציורים - ואף בשיעורי נגינה. כך החלה תמר ללמוד לנגן בפסנתר כבר בגיל הגן. בירושלים נולדו אחיותיה גליה, הצעירה ממנה בשבע שנים שהייתה עורכת וסופרת, ואלישבע הצעירה ממנה בתשע שנים. למדה בבית הספר למל לבנות ולאחר מכן בגימנסיה העברית בירושלים, ששכנה אז בשכונת הבוכרים. במקביל למדה באקדמיה למוזיקה ירושלים. בהמשך השתלמה גם בסמינר לגננות ובסמינר למוזיקה בתל אביב. בנעוריה הצטרפה לתנועת מחנות העולים, ושם הכירה את אורי יפה שהיה לבן זוגה. ב-1937 ירדו בני הזוג יפה לסדום, לעבודה במפעל האשלג במסגרת הפלוגה המקובצת של הקיבוץ המאוחד. באותה שנה היו בין חברי הגרעין המייסד של קיבוץ מעוז חיים בעמק בית שאן, שבו חיו בני הזוג עד מותם. בשנותיה הראשונות בקיבוץ שימשה כגננת וכמורה למוזיקה. ב-1958 הקימה את המרכז לטיפול באמנויות בבית שאן (שעבר בהמשך למתחם חומה ומגדל של המועצה האזורית עמק בית שאן, כיום עמק המעיינות). זה היה אחד המרכזים הראשונים בישראל לטיפול בתחום, וירדני יפה הייתה מהמומחים הראשונים שעסקו בנושא. בין השאר למדה את התחום בלונדון, ב-Guildhall School of Music, ב-1970–1971. ב-1971 הקימה בתוך המרכז לטיפול באמנויות את המרכז לתרפיה במוזיקה. המרכז שימש לאורך השנים את כל תושבי הצפון, ובכללם ילדים על הספקטרום האוטיסטי, ילדים עם לקויות ראייה או שמיעה ועוד, וסייע לאורך השנים גם להכשיר דורות נוספים של מטפלים. לאורך השנים תיעדה ירדני יפה את עבודתה במספר ספרים שכתבה, ובהם "כלי זמר מעולם הצומח" (1964), "ביטוי ויצירה במוזיקה כתרפיה" (הקיבוץ המאוחד, 1981) ו"דרך הניגון - ביטוי, יצירה ותרפיה" (שראה אור רק לאחר מותה, ב-2006). במקביל ביימה סרטים בתחומי עבודתה, כגון "כלי זמר מעולם הצומח" (1970), וכן סרטים המתעדים את חיי הקיבוץ, כגון "בר מצווה בקיבוץ" (1966) ו"ילדי המקלטים" (1970). לירדני יפה נולדו שלושה בנים ושתי בנות. אחד מבניה היה אלוף-משנה עמיר יפה שנספה בשנת 1977 בתאונת דרכים בעת שירותו הצבאי. תמר ירדני יפה, באתר "מעוז חיים - סיפור מקום" על ספרה "דרך הניגון - ביטוי, יצירה ותרפיה", כולל שני פרקים מהספר, באתר פסיכולוגיה עברית תמר ירדני יפה, באתר ארכיון הסרטים הישראלי בסינמטק ירושלים אתר "Billiongraves" המרכז לטיפול באמנויות עמק המעיינות Guildhall School of Music
חיות (קומיקס)

חיות (באנגלית: Hayoth) היא קבוצת גיבורי-על ישראליים בדיונית שמופיעה בחוברות הקומיקס "יחידת המתאבדים" ביקום DC קומיקס. הקבוצה הופיעה לראשונה בחוברת The Suicide Squad vol. 1 #45 מספטמבר 1990, ונוצרה על ידי ג'וף אישרווד, ג'ון אוסטרנדר וקים ייל. שם הקבוצה מתייחס לסוג של מלאכים המוזכרים בפולקלור היהודי, חיות הקודש. ובלכת החיות ילכו האופנים אצלם ובהנשא החיות מעל הארץ ינשאו האופנים. ובלכת החיות בקוזפירא דלעילא הוו אזלי דאי תימא דהאי לעילא לעילא לאו לתתא. אלא כגוונא האי מקמי אנפין והאי לבתר אנפין זיקא מארבע זיקין בד' מדורין ובד' סטרין בזיוון דאתברון בקולמיטין דאנפין נהירין. בגין כך כעין (נאש"ר) כמראה החיות דאינון ארבע זויין דגלין פרישן ארי"ה נש"ר. שו"ר. אד"ם דכליל כלהו ד' מלאכין דשלטין וכלילן כלא. — ספר הזוהר, חלק ג', דף קנ"ד, עמוד א' חיות הם צוות של ארבעה סוכנים חשאיים בעלי כוחות על של המוסד. המגע הראשון שלהם עם המערב היה כאשר אמנדה וולר (ראו יחידת המתאבדים) נשלחה ללכוד את נבל העל קוברה. לוולר נודע על קיומם של חיות מפיו של פעיל מצרי בשם נאזיר, שטען שלמרות שקוברה שוהה בישראל הוא מהווה איום על מצרים. אמנדה וולר ויחידת המתאבדים מתגנבים בחשאי לירושלים במטרה ללכוד או להרוג את קוברה, אבל חיות מאתרים את היחידה ובהוראת המפקד הכהן לוכדים את וולר ואת וויקסן כדי להראות להם שהם כבר תפסו את קוברה. אמנדה חושבת שקוברה נתן לחיות ללכוד אותו, אך לא מבינה מדוע. יהודית לוקחת את וויקסן לפגוש את טיגריס הארד וראבאן, שם היא פוצעת אותו קשה והוא כמעט נהרג בידי טיגריס הארד. בינתיים, אטום מגלה כי תוכניתו של קוברה הייתה להשחית את דיבוק, חבר צוות בחיות. קוברה משחית את דיבוק באמצעות סדרה של שיחות פילוסופיות על מהות הטוב והרע, ואז מנסה להשתמש בדיבוק כדי להתחיל מלחמת עולם שלישית. הקוסם הקבלי של חיות, רמבן, מציל את המצב על ידי שיחה ארוכה עם דיבוק על טוב ורע, בחירה ומוסר. ההתקלות הבאה התרחשה כאשר חיות לקחו בטעות את מרלו, הנשיא לשעבר של קווארק, למעצר. אי־הבנה זו גרמה לחיות להסתכסך עם כמה מחברי ליגת הצדק (סופרמן, באטמן ואקווהמן) שחיפשו אחרי ריי פאלמר (אטום), יחידת המתאבדים ואונסלאות. לאחר כמה התכתשויות סופרמן מסיים את הלחימה בעזרת גל הלם שנגרם ממחיאת כפיו. הליגה לוכדת את ריי פאלמר שמספר להם על חיל המיקרו ועל רציחתו של אדם קריי. על מנת שחיות יזכו בחירותם שוב, לאחר שפעלו בצורה לא חוקית על אדמת ארצות הברית, דיבוק הסכים לעזור לאמנדה וולר, אורקאל ודוקטור סיימון להגריב מהמכון למחקר על-אנושיים לבטל את התכנות של מיינדבוגלר. מיינדבוגלר תוכנתה מחדש ונטלה את זהותה של "עפרית". בעזרת דיבוק היא שבה לאישיותה המקורית, לאה וסרמן, ודיבוק מתארס איתה. דיבוק - בינה מלאכותית המתפקד בתור האסטרטג של הצוות ומספק לוחמה אלקטרונית. גולם - גיבור בשם מוישה נחמן, שמסוגל לשנות את הרכב הגוף דמוי החימר שלו בין רמות שונות של נוזל ומוצק. יהודית - מומחית באמנויות לחימה ושוריקן, מכנה את עצמה "חרב ציון". רמבן - ראש הצוות, קוסם קבלי המתקרא על שמו של הרמב"ן. הסמל על חזהו מייצג את האות א'. המפקד הכהן - מפקד החטיבה והמקשר בינה לבין המוסד למודיעין ולתפקידים מיוחדים. שרף (קומיקס)
חגי צוריאל

חגי צוריאל (נולד בשנת 1957) הוא איש המוסד למודיעין ולתפקידים מיוחדים בדימוס ומנכ"ל משרד המודיעין לשעבר. צוריאל בעל תואר ראשון בפילוסופיה מאוניברסיטת חיפה, תואר ראשון ושני בהיסטוריה של המזרח התיכון מאוניברסיטת חיפה, תואר שני במינהל ציבורי בינלאומי מאוניברסיטת ג'ונס הופקינס ותואר שני במדע המדינה מהמכללה לביטחון לאומי ואוניברסיטת חיפה. את שירותו הצבאי עשה ביחידת 8200 של חיל המודיעין. לאחר מכן שירת במוסד במשך למעלה מ-27 שנים במהלכן שימש ראש חטיבת המחקר, נציג המוסד בארצות הברית וסגן ראש אגף לעניינים אסטרטגיים. במאי 2016 מונה למנכ"ל משרד המודיעין. צוריאל נשוי, אב לשלושה ומתגורר ברעננה. אפרים לפיד, מנכ"ל משרד המודיעין החדש - חגי צוריאל, באתר ישראל דיפנס, 23 במאי 2016 מינוי המנהל הכללי של משרד המודיעין, באתר משרד ראש הממשלה, 8 במאי 2016
דיבוק (קומיקס)

דיבוק (במקור: Dybbuk) הוא גיבור על שנוצר על ידי חברת DC קומיקס. הוא נוצר על ידי ג'וף אישרווד, ג'ון אוסטרנדר וקים ייל, והופיע לראשונה בחוברת Suicide Squad (vol. 1) #45. דיבוק הוא בינה מלאכותית שנוצר על ידי מדענים ישראליים כדי לשרת כחבר צוות ביחידת החיות. לדיבוק היכולת לשלוט בכל מכשיר המופעל על ידי מחשבים. הנבל קוברה השחית את דיבוק וניסה לגרום לו להצית מלחמה בין היהודים והמוסלמים. חבר צוות אחר בחיות, רמבן, היה זה שהציל את דיבוק מהשחתה מוחלטת. דיבוק מפתח זהות אנושית יותר בשם לני, והתחייב לעזור לאמנדה וולר ולתכנת מחדש את חברת יחידת המתאבדים לשעבר, מיינדבוגלר, שאליה הושתלה הזהות "עפרית", אשת ג'יהאד אלימה. בסופו של דבר דיבוק ועפרית מתאהבים ומתחתנים.
שרף (קומיקס)

שרף (במקור: Seraph) הוא גיבור-על ישראלי שנוצר על ידי חברת DC קומיקס. הוא נוצר על ידי א' נלסון ברידוול ורמונה פרדון, והופיע לראשונה בחוברת Super Friends #7. חיים לבון הוא מורה בבית ספר יהודי האוחז בכוח קסום. הוא עוזר לסופרמן לנטרל פצצה שנורתה על ישראל ומשחרר את התאומים המופלאים משטיפת מוח. כחבר של השומרים העולמיים הוא סייע לסופרמן במשימות שונות. הוא נשאר עם השומרים העולמיים במשך כמה שנים, עד שסירב להצעה של מלכת הדבורים מביאליה, מאחר שהוא היה יהודי וביאליה היא מדינה מוסלמית. במשך כמה זמן הסתובב שרף לבדו עד שדוקטור מיסט קרא לו לבוא לביאליה כדי להציל את השומרים העולמיים. המשימה הוכתרה בהצלחה. לאחר מאבק באויביו של דוקטור מיסט חברי קבוצה שונים נופלים בקרב. שרף מקים מחדש את השומרים העולמיים, כעת כמנהיגם, ומקים פסלים לזכר חבריו שנפלו. כוחותיו של שרף נובעים בעיקר מחפצים מיתיים שונים שהוחזקו בעבר על ידי דמויות היסטוריות מהתנ"ך. הוא עונד את טבעת שלמה, שנותנת לו חכמת-על ומאפשרת לו להשתגר למרחקים קצרים, ועוטה את אדרתו של אליהו המגנה עליו מפני פגיעה. הוא אוחז במטהו של משה, שיכול להתארך לכל אורך, לקרוע מים ולהפוך לנחש. בנוסף יש לו שיער ארוך המעניק לו את כוח-העל הפיזי של שמשון. הוא יכול לבקש ניסים מ"כוח עליון" בשעת הצורך. למשל, באחת מהרפתקאותיו של שרף הנבלים יורים לעבר בני ערובה, והוא מבקש מכוח עליון לעצור את הזמן כדי שיכול להציל את בני הערובה. חיות
יחסי מקסיקו–קטר

יחסי מקסיקו–קטר הם היחסים הדיפלומטיים המלאים שבין המדינות המקסיקניות המאוחדות לבין מדינת קטר. היחסים בין שתי המדינות כוננו ב-30 ביוני 1975, כ-4 שנים לאחר שקטר קיבלה את עצמאותה מהבריטים. מאז כינונם, היחסים תוחזקו ונוהלו בעיקר על ידי ארגונים בינלאומיים דוגמת האו"ם. רק במהלך השנים האחרונות שיתוף הפעולה בין המדינות הלך וגדל. בשנת 2014 קטר פתחה שגרירות במקסיקו סיטי. המחווה הייתה הדדית ובשנת 2015 נפתחה שגרירות חדשה בדוחה. בחודש נובמבר בשנת 2015 נסע אמיר קטר תמים בן חמד אאל ת'אני לביקור במקסיקו, בו ביקר את נשיא מקסיקו אנריקה פניה נייטו וחתם בין היתר על כמה הסכמים דוגמת הסכם שירותי אוויר משותפים לשתי המדינות והסכמים נוספים בתחומי האנרגיה, התרבות והאומנות. בחודש ינואר בשנת 2016 נסע נשיא מקסיקו אנריקה פניה נייטו לקטר וביקר את אמיר קטר תמים בן חמד אאל ת'אני, בין היתר חתמו גם על הסכמים. ב-2014 הסתכם הסחר השנתי הכולל בין שתי המדינות בסך של 284 מיליון דולרים אמריקאים. הייצוא של מקסיקו לקטר יכלול לרוב כלי תחבורה, מקררים ומשאיות. הייצוא של קטר למקסיקו יכלול לרוב סגסוגות אלומיניום וגז טבעי. קטר היא המייבאת ה-61 בגודלה למקסיקו ומקסיקו היא המייבאת ה-28 בגודלה לקטר. קטר מחזיקה שגרירות במקסיקו סיטי. מקסיקו מחזיקה שגרירות בדוחה. 40 años de relaciones diplomáticas entre México y Qatar Mexican embassy opens in Doha Refuerza México su relación con Qatar Agreements between Mexico and Qatar will strengthen and invigorate bilateral relations: Enrique Peña Nieto Enrique Peña Nieto llega a Qatar Mexican Ministry of the Economy: Qatar Relación México – Qatar Embassy of Mexico in Doha Embassy of Qatar in Mexico City
לבד על המרבד

לבד על המרבד (באנגלית: Cat on the Mat) הוא ספר ילדים שכתב ואייר בריאן וילדסמית. יצא לאור באנגלית ב-1982 ובעברית, בהוצאת הקיבוץ המאוחד, ב-1986 בתרגומה של מיריק שניר. מאז צאתו נהפך הספר לרב-מכר ונחשב ספר קלאסי לפעוטות, במקרים רבים בבחינת ספר ראשון לילדים קטנים מאוד. הסיפור מספר על חתול שישב על המרבד לבד, ולאט לאט הגיעו עוד ועוד חיות שהפריעו לו, עד שסילק אותן. הספר מיועד לילדים צעירים מאוד, ומודפס על קרטון קשיח. בכל כפולת דפים מופיע איור גדול (של החתול על המרבד, לבד או עם שאר החיות), ושורה אחת בלבד של טקסט. הספר נבנה בהדרגה עם מתח הולך ועולה עד לרגע השיא שבו החתול מגרש את שאר החיות. הספר משעשע ילדים קטנים וגם מאפשר להם להבין שלכל אחד מותר להיות לפעמים קצת לבד, בלי שיפריעו לו במרחב האישי שלו. בריאן וילדסמית, לבד על המרבד, הקיבוץ המאוחד, 1986 צבי עמלי, הרהורים של מנחה קבוצות על הספר "לבד על המרבד", באתר מעגל פנינה בסכס, קריאות - מרחב המחיה החתולי "לבד על המרבד", בריאן וילדסמית, עברית: מיריק שניר; הקיבוץ־המאוחד, כל העיר, 6 במרץ 1987